ᱠᱚᱭᱮᱞ

ᱠᱩᱭᱞᱤ ᱥᱮ ᱠᱚᱭᱮᱞ ᱫᱚ ᱠᱩᱦᱩ ᱟᱲᱟᱝ ᱟᱱᱤᱡ ᱪᱮᱬᱮ ᱠᱟᱱᱟ ᱠᱚ, ᱡᱟᱦᱟᱸ ᱫᱚ ᱱᱩᱠᱩᱣᱟᱜ ᱥᱟᱬᱮᱥᱤᱭᱟ ᱧᱩᱛᱩᱢ 'ᱭᱩᱰᱟᱭᱱᱮᱢᱤᱥ ᱥᱠᱳᱞᱳᱯᱮᱠᱚᱥ' ᱠᱟᱱᱟ ᱾
ᱱᱩᱠᱩ ᱫᱚ ᱟᱭᱢᱟ ᱡᱟᱭᱜᱟ ᱨᱮ ᱡᱩᱫᱟᱹ - ᱡᱩᱫᱟᱹ ᱧᱩᱛᱩᱢ ᱛᱮᱦᱚᱸ ᱠᱚ ᱢᱮᱛᱟᱠᱚ ᱠᱟᱱᱟ ᱡᱮᱞᱮᱠᱟ ᱠᱩᱭᱞᱤ, ᱠᱳᱭᱞᱤ, ᱠᱚᱭᱞᱤ ᱟᱨ ᱚᱠᱟ ᱱᱟᱠᱷᱟ ᱫᱚ ᱠᱳᱞ/ᱠᱚᱭᱮᱞ/ᱠᱚᱹᱞ ᱮᱢᱟᱱ ᱧᱩᱛᱩᱢ ᱛᱮᱦᱚᱸ ᱠᱚ ᱵᱟᱰᱟᱭᱚᱜ ᱠᱟᱱᱟ ᱾
ᱠᱩᱭᱞᱤ ᱫᱚ ᱞᱤᱞ ᱨᱚᱝ ᱦᱮᱸᱫᱮ ᱧᱚᱜ ᱞᱮᱠᱟ ᱜᱮ ᱠᱚ ᱧᱮᱞᱚᱜᱼᱟ, ᱠᱷᱟᱱ ᱠᱚᱲᱟ ᱛᱤᱛᱚᱨ ᱞᱮᱠᱟ ᱜᱮ ᱫᱟᱜᱽ ᱪᱤᱛᱠᱟᱵᱽᱨᱟ ᱧᱚᱜ ᱜᱮ ᱠᱚ ᱧᱮᱞᱚᱜᱼᱟ ᱾ ᱠᱩᱲᱤ ᱠᱩᱭᱞᱤ ᱜᱮ ᱠᱚ ᱥᱮᱨᱮᱧᱟ ᱾ ᱩᱱᱠᱩᱣᱟᱜ ᱢᱮᱫ ᱟᱨᱟᱜ ᱥᱮ ᱤᱞ ᱛᱟᱭᱚᱢ ᱥᱮᱫ ᱫᱚ ᱡᱮᱞᱮᱝ ᱜᱮ ᱛᱟᱦᱮᱱ ᱛᱟᱠᱚᱣᱟ ᱾ ᱱᱤᱲ ᱯᱚᱨᱡᱤᱵᱤ ᱨᱮᱱ ᱱᱩᱠᱩ ᱥᱟᱱᱟᱢ ᱪᱮᱬᱮ ᱵᱤᱥᱮᱥ ᱛᱮ ᱢᱮᱱᱫᱚ ᱟᱠᱚᱣᱟᱜ ᱛᱩᱠᱟᱹ ᱫᱚ ᱵᱟᱝ ᱠᱚ ᱵᱮᱱᱟᱣᱟ ᱾ ᱱᱩᱠᱩ ᱫᱚ ᱮᱴᱟᱜ ᱪᱮᱬᱮ ᱠᱚᱣᱟᱜ ᱟᱥᱚᱞ ᱫᱚ ᱠᱟᱦᱩ ᱠᱚᱣᱟᱜ ᱛᱩᱠᱟᱹ ᱨᱮ ᱟᱠᱚᱣᱟᱜ ᱵᱤᱞᱤ ᱧᱩᱨ ᱠᱟᱛᱮᱜ ᱟᱠᱚᱣᱟᱜ ᱵᱤᱞᱤ ᱚᱱᱟ ᱨᱮᱠᱚ ᱫᱚᱦᱚᱭᱟ ᱾

ᱠᱩᱭᱞᱤ ᱪᱮᱬᱮ ᱫᱚ ᱚᱱᱠᱟ ᱧᱮᱞᱛᱮ ᱫᱚ ᱱᱟᱱᱦᱟᱸ ᱪᱮᱬᱮ ᱞᱮᱠᱟ ᱜᱮ ᱠᱚ ᱧᱮᱞᱚᱜᱼᱟ ᱾ ᱵᱟᱹᱲᱛᱤ ᱫᱚ ᱱᱩᱠᱩᱣᱟᱜ ᱯᱨᱚᱡᱟᱹᱛᱤᱭᱟᱱ ᱠᱚ ᱫᱚ ᱫᱟᱨᱮ ᱠᱚᱨᱮ ᱜᱮ ᱠᱚ ᱛᱟᱦᱮᱱᱟ, ᱦᱩᱭᱩᱜ ᱠᱟᱱᱟ ᱢᱤᱫ ᱢᱟᱨᱟᱝ ᱪᱷᱟᱹᱨᱭᱟᱹᱣ ᱨᱮ ᱥᱟᱨᱮᱡ ᱚᱛ ᱨᱮ ᱠᱚ ᱛᱟᱦᱮᱱᱟ ᱾ ᱱᱩᱠᱩᱣᱟᱜ ᱜᱷᱟᱨᱚᱸᱡᱽ ᱢᱤᱫ ᱥᱚᱨᱭᱟᱣᱤ ᱦᱟᱹᱴᱤᱧ ᱢᱮᱱᱟᱜᱼᱟ, ᱡᱟᱦᱟᱸ ᱫᱚ ᱵᱟᱹᱲᱛᱤ ᱯᱨᱚᱡᱟᱹᱛᱤᱭᱟᱱ ᱩᱥᱱᱠᱚᱴᱤᱵᱚᱸᱫᱷᱤᱭ ᱠᱟᱱᱟ ᱠᱚ ᱾ ᱟᱫᱷᱟᱱ ᱯᱨᱚᱡᱟᱹᱛᱤᱭᱟᱱ ᱦᱟᱱᱛᱮ ᱱᱷᱟᱦᱛᱮ ᱠᱚ ᱛᱟᱦᱮᱱᱟ ᱾ ᱠᱩᱭᱞᱤ ᱪᱮᱬᱮ ᱠᱤᱴ, ᱠᱤᱴ ᱠᱚᱣᱟᱜ ᱞᱟᱨᱣᱟ ᱟᱨ ᱟᱭᱢᱟ ᱞᱮᱠᱟᱱ ᱡᱟᱱᱣᱟ ᱠᱚ ᱥᱟᱶ - ᱥᱟᱶ ᱡᱚ ᱨᱮ ᱦᱚᱸ ᱠᱚ ᱡᱚᱢᱟ ᱾ ᱟᱫᱷᱟᱱ ᱯᱨᱚᱡᱟᱹᱛᱤᱭᱟᱱ ᱵᱽᱨᱩᱰ ᱯᱚᱨᱡᱤᱵᱤ ᱠᱟᱱᱟ ᱠᱚ, ᱟᱭᱢᱟ ᱯᱨᱚᱡᱟᱹᱛᱤᱭᱟᱱ ᱥᱟᱶ ᱛᱩᱠᱟᱹ ᱨᱮ ᱟᱠᱚᱣᱟᱜ ᱵᱤᱞᱤ ᱮᱫᱟ ᱠᱚ, ᱢᱮᱱᱠᱟᱷᱟᱱ ᱵᱟᱹᱲᱛᱤ ᱯᱨᱚᱡᱟᱹᱛᱤᱭᱟᱱ ᱟᱠᱚ ᱨᱤᱱ ᱦᱚᱯᱚᱱ ᱠᱚ ᱦᱟᱨᱟ ᱠᱚᱣᱟ ᱾

ᱜᱮᱥᱟᱭ ᱥᱮᱨᱢᱟ ᱠᱷᱚᱱ ᱜᱮ ᱠᱩᱭᱞᱤ ᱪᱮᱬᱮ ᱫᱚ ᱢᱟᱹᱱᱢᱤᱭᱟᱜ ᱟᱹᱨᱤᱪᱟᱹᱞᱤ ᱨᱮ ᱢᱤᱫ ᱵᱷᱩᱢᱤᱠᱟ ᱠᱚ ᱮᱢ ᱟᱠᱟᱫᱟ, ᱜᱨᱤᱠ ᱯᱳᱨᱟᱱᱤᱠ ᱜᱟᱞᱢᱟᱨᱟᱣ ᱨᱮ ᱫᱤᱵᱤ ᱦᱮᱨᱟ ᱞᱟᱹᱜᱤᱫ ᱥᱚᱨᱮᱥ ᱨᱩᱯ ᱧᱮᱞᱚᱜ ᱛᱟᱠᱚᱣᱟ ᱾  ᱭᱩᱨᱳᱯ ᱨᱮ, ᱠᱚᱭᱮᱞ, ᱠᱚᱭᱮᱞ ᱱᱤᱨᱚᱱ ᱨᱤᱛᱩ ᱥᱟᱶ ᱡᱚᱲᱟᱣ ᱢᱮᱱᱟᱜ ᱠᱚᱣᱟ ᱾ ᱡᱟᱦᱟᱸ ᱫᱚ ᱱᱩᱠᱩ ᱯᱷᱟᱹᱜᱩᱱ ᱪᱟᱸᱫᱚ ᱨᱮᱠᱚ ᱨᱟᱜᱟ ᱥᱮ ᱠᱚ ᱠᱩᱦᱩᱭᱟ ᱾ ᱟᱨ ᱠᱚᱭᱮᱞᱰᱨᱤ ᱥᱟᱶ, ᱡᱮᱞᱮᱠᱟ ᱥᱮᱠᱥᱯᱤᱭᱟᱨᱟᱜ ᱫᱩᱞᱟᱹᱲ ᱞᱚᱵᱷᱟᱨᱥ ᱞᱚᱥᱴ ᱨᱮ ᱥᱤᱧᱚᱛ ᱨᱮ ᱤᱪᱷᱟ ᱟᱨ ᱞᱟᱞᱥᱟ ᱨᱤᱱᱤᱡ ᱫᱷᱚᱨᱡᱚ, ᱠᱟᱢᱫᱮᱵᱽ ᱞᱟᱹᱜᱤᱫ ᱱᱟᱯᱟᱭ ᱜᱮᱭᱟ ᱠᱚ, ᱡᱚᱠᱷᱚᱱ ᱦᱟᱯᱟᱱ ᱨᱮ, ᱠᱚᱭᱮᱞ ᱵᱮᱜᱚᱨ ᱫᱩᱞᱟᱹᱲ ᱨᱤᱱᱡ ᱪᱤᱛᱟᱹᱨ ᱦᱚᱸ ᱠᱟᱱᱟ ᱠᱚ ᱾

ᱱᱟᱜᱟᱢ
ᱱᱚᱸᱰᱮ ᱦᱚᱸ ᱧᱮᱞᱢᱮ
ᱠᱟᱺᱦᱩᱸ

ᱥᱟᱹᱠᱷᱭᱟᱹᱛ

ᱛᱷᱚᱠ:ᱪᱮᱬᱮ